ஐசோபுரோப்பைல்மாலிக்கு அமிலம்

ஐசோபுரோப்பைல்மாலிக்கு அமிலம் (Isopropylmalic acid) என்பது C7H12O5 என்ற மூலக்கூற்று வாய்பாடைக் கொண்ட ஒரு கரிம வேதியியல் சேர்மமாகும். ஐசோபுரோப்பைல்மாலேட்டு என்ற பெயராலும் இச்சேர்மம் அறியப்படுகிறது. பக்கச்சங்கிலி அமினோ அமிலங்களில் ஒன்றான இலியூசின் அமிலத்தை தயாரிக்கும்போது இது ஓர் இடைநிலை வேதிப்பொருளாகத் தோன்றுகிறது. 2-ஐசோபுரோப்பைல்மாலேட்டு சிந்தேசு நொதியைப் பயன்படுத்தி ஆக்சோ ஐசோவலேரேட்டிலிருந்து ஒருங்கிணைக்கப்பட்டு 3-ஐசோபுரோப்பைல்மாலேட்டு டீயைதரனேசு நொதியால் ஐசோபுரோப்பைல்-3-ஆக்சோசக்சினேட்டாக மாற்றப்படுகிறது என்பது இவ்வினையாகும். ஐசோபுரோப்பைல்மாலிக்கு    அமிலத்தின் இரண்டு மாற்றியங்கள்  முக்கியமானவை. அவை 2- மற்றும் 3-ஐசோபுரோப்பைல் வழிப்பெறுதிகள். இவை ஐசோபுரோப்பைல்மாலேட்டு டீயைதரடேசு நொதியால் ஒன்றிலிருந்து மற்றொன்றாக மாற்றப்படுகின்றன.

மேற்கோள்கள்

பகுப்பு:ஐசோபுரோப்பைல் சேர்மங்கள்
பகுப்பு:ஆல்பா ஐதராக்சி அமிலங்கள்
பகுப்பு:டைகார்பாக்சிலிக் அமிலங்கள்
பகுப்பு:மருந்துகள்